

**H O T Ă R Â R E**

**privind aprobarea indicatorilor tehnico-economici ai obiectivului de investiții “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 141 din 22.07.2025 privind aprobarea indicatorilor tehnico-economici ai obiectivului de investiții “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 30662/22.07.2025; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 30663/22.07.2025, nr. 30664/22.07.2025 și nr. 31788/22.07.2025 şi de Avizul cu nr. 30662 dn 24.07.2025 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2 și ale art. 58 alin. (1) și (3) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. d) și alin. (5) lit. j) și n) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 44 din Legea privind finanţele publice locale nr. 273/2006, cu modificările şi completările ulterioare;
* art. 3 - 6, art. 22 – 23 și ale art. 26 din Legea privind calitatea în construcții nr. 10/1995, republicată, cu modificările și completările ulterioare;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Hotărârii Guvernului nr. 441/2022 pentru aprobarea normelor metodologice privind crearea, amenajarea şi omologarea traseelor de cicloturism;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă indicatorii tehnico-economici ai obiectivului de investiții “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj” cuprinși în **anexa** care face parte integrantă din prezenta hotărâre.

**Art. 2.** Sursele de finanţare a investiţiei precizate la art. 2 se constituie în conformitate cu legislaţia în vigoare, respectiv finanțare prin Planul Național de Redresare și Reziliență, bugetul Județului Cluj pe anul 2025 şi din alte surse constituite potrivit legii.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Urbanism și Amenajarea Teritoriului.

**Art. 4.** Prezenta hotărâre se comunică Direcţiei Urbanism și Amenajarea Teritoriului, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 137 din 24 iulie 2025**

*Prezenta hotărâre a fost adoptată cu 33 voturi “pentru”**, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*



**Anexă**

**la Hotărârea nr. 137/2025**

## INDICATORI TEHNICO-ECONOMICI

**ai obiectivului de investiții “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj”**

|  |  |
| --- | --- |
| **Investitor:**  **Ordonator principal de credite:** | UAT Județul Cluj, prin Consiliul Județean Cluj  Calea Dorobanților nr. 106, CP 400609, Cluj-Napoca |
| **Beneficiar:** | UAT Județul Cluj, prin Consiliul Județean Cluj  Calea Dorobanților nr. 106, CP 400609, Cluj-Napoca |
| **Amplasament:** | Județul Cluj, UAT: Mărgău, Beliș, Mărișel, Rișca, Călățele, Sâncraiu, Poieni, Săcuieu |
| **Faza de proiectare:** | STUDII DE FEZABILITATE – elaborate conform H.G. nr. 907/2016 |
| **Proiectant general:**  **Proiectanţi de specialitate:** | K&K STUDIO DE PROIECTARE S.R.L.  sediu: str. Virgil Fulicea nr. 5, mun. Cluj-Napoca, jud. Cluj  NR.O.R.C./AN: J12/5230/2018, CUI: RO18659048  tel: 004-0371-165006, mobil:0740 218456  e- mail: studio@knkstudio.ro  Reprezentant legal:Kulcsar Andras Levente  K&K STUDIO DE PROIECTARE S.R.L. (arhitectură)  BALSIM SRL (peisagistică)  MOEBIUS ONLINE S.R.L. (rezistență)  **S.C. CONSTRUCT C.D.P. S.R.L. (drumuri)**  CSP PROIECT LINE S.R.L. (instalaţii) |

1. **INDICATORI TEHNICI:**

|  |  |  |  |
| --- | --- | --- | --- |
| a. | Lungime traseu cicloturistic (km): | 113,27 km |  |
|  | Investiția este împărțită în 5 tronsoane astfel:   |  |  | | --- | --- | | Lungime totală traseu | 113,27 km | | din care: | | | Lungime Tronson 1 | 25,01 km | | Lungime Tronson 2 | 28,02 km | | Lungime Tronson 3 | 16,85 km | | Lungime Tronson 4 | 21,51 km | | Lungime Tronson 5 | 21,88 km | |  | |

* Tronsonul 1 trece prin satele Doda Pilli, Smida și Giurcuța de Sus, respectiv prin UAT-urile Mărgău și Beliș, și cuprinde T1.OB1 Traseu de biciclete 1 finanțat din PNRR și T1.OB.3 Debarcader Giurcuța, T1.OB.4.1 Parcare tip A Giurcuța.
* Tronsonul 2 trece prin satele Mărișel, Beliș, Dealu Negru, Văleni și Călata, respectiv prin UAT-urile Mărișel, Beliș, Rișca și Călățele și cuprinde T2.OB1 Traseu de biciclete 2 finanțat din PNRR și T2.OB.3.2 Debarcader tip 2 comuna Rișca, T2.OB.4.1 Parcare tip B comuna Rișca.
* Tronsonul 3 trece prin localitățile Sâncraiu, Brăișoru, Morlaca și Bologa, respectiv prin UAT-urile Sâncraiu și Poieni, și cuprinde T3.OB1 Traseu de biciclete 3 finanțat din PNRR și T3.OB.3.1 Trecere peste apă Morlaca.
* Tronsonul 4 trece prin satele Săcuieu și Rogojel, respectiv prin UAT-urile Poieni și Săcuieu și cuprinde T4.OB1 Traseu de biciclete 4 finanțat din PNRR.
* Tronsonul 5 trece prin satele Tranișu și Lunca Vișagului, respectiv prin UAT-urile Poieni și Săcuieu, și cuprinde T5.OB1 Traseu de biciclete 5 finanțat din PNRR.
* O ambarcațiune electrică care să facă conexiunea pe lacul Beliș-Fântânele între Tronsonul 1 - T1.OB.3 Debarcader Giurcuța și Tronsonul 2 - T2.OB.3.2 Debarcader tip 2 comuna Rișca

b. Categoria de importanţă: "C"

c. Zona seismică "F | Tc=0,7sec | ag=0,10"

1. **INDICATORI ECONOMICI** :

* **Valoarea totală a investiţiei cu TVA** = 163.240.551,82 lei

din care construcţii-montaj (C+M) cu TVA = 110.647.247,95 lei

* **Finanțarea investiției:**

Sursele de finanțare a investiției se constituie în conformitate cu legislația în vigoare, respectiv finanțare din Planul Național de Redresare și Reziliență (PNRR), în cadrul Componentei 11 – Turism și cultură, Ministerul Dezvoltării, Lucrărilor Publice și Administrației (MDLPA) coordonează, prin Centrul Național de Coordonare Velo (CNCV, Investiția I.4 – Implementarea a 3.000 km de trasee cicloturistice și în acest context a fost semnat contractul de finanțare prin asocierea între Județele Bihor, Cluj și Alba – liderul asocierii fiind Județul Bihor. Prin contractul de finantare s-a aprobat finantarea unui traseu cicloturistic in limita a 227 km (din care 92.4km pe raza Judetului Cluj) din totalul de 823 km (din care 335km pe raza Judetului Cluj\) care au fost solicitati initial. Valoarea nerambursabila a proiectului „Velo Apuseni-- Amenajare trasee cicloturistice în Munții Apuseni, pe zona Județelor Bihor, Alba, Cluj” este in cuantum de 92.665.542,75 lei+tva, din care pentru judetul Cluj, suma alocata este de 37.719.366,30 lei+TVA.

* **DURATA DE EXECUȚIE** : 11 luni
* **DURATA DE REALIZARE** : 14 luni
* **DURATA DE IMPLEMENTARE** : 40 luni

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**